Perjalanan Pertama

Perjalanan Pertama adolah pilem drama tantang pajalanan Indonesia-Malaysia tahun 2021 nan ditulih jo disutradarai dek Arief Malinmudo. Pilem ko bakarajo samo jo Mahakarya Pictures sarato D' Ayu Pictures nan mancaritoan kisah hubungan cucu nan diparanan dek Muzakki Ramdhan jo kakeknya, nan diparanan dek Ahmad Tarmimi Siregar. Pilem ko tayang patamo kali di Jogja-NETPAC Asian Film Festival 2021 nan dirancanoan akan tayang di bioskop-bioskop Indonesia.

Pamaran 

 Muzakki Ramdhan sabagai Yahya
 Ahmad Tarmimi Siregar sabagai Tan
 Adinda Thomas
 Randy Pangalila
 Gilang Dirga
 Komo Ricky
 Angelica Petra

Produksi 
Pilem Perjalanan Pertama marupoan pilem katigo Arief Malinmudo sabagai sutradara sakaligus panulih skenario sasudah pilem Surau dan Silek pado tahun 2017 sarato Liam dan Laila pado tahun 2018. Skenario pilem ko ditulih dek Arief pado tahun 2017. Pilem ko bakarajo samo jo Mahakara Pictures asa Indonesia jo D' Ayu Pictures asa Malaysia, nan proses produksinyo dimuai sajak patangahan tahun 2019. Pamaran utamo dikenalan dek Arief pado 16 Desember jo manampilan foto tampak balakangnyo. Proses syuting dimulai pado bulan Januari 2020 nan salasai pado 13 Februari 2020, saminggu sabalum adonyo kasus pandemi Covid-19 di Indonesia. Proses pasca-produksi dikarajoan pado maso pandemi Covid-19 nan salasai pado bulan Desember 2020. Pado 11 April 2021, Mahakarya Pictures mambagian tampilan patamo pilem tu, sakaligus maumuman duo pamaran utamo nan mamaranan paran cucu jo kakek. Muzakki Ramdhan, aktor cilik Indonesia nan dikana katiko parannyo sabagai Gundala kecil dalam film Gundala (2019) ditunjuak sabagai pamaran cucu, jo lawan mainnyo Ahmad Tarmimi Siregar, saurang aktor senior jo budayawan asal Malaysia nan baparan sabagai kakek.

Panayangan 
Poster resmi dirilis patamo kali pado 3 November 2021, sakaligus maumuman basonyo pilem Perjalanan Pertama akan ditayangan sacapeknyo di bioskop. Pilem ko dirilis patamo kali sacaro Internasional di Jogja-NETPAC Asian Film Festival 2021 pado 2 Desember 2021.

Pamasaran 
Pilem Perjalanan Pertama nan diproduksi dek PT. Mahakarya Entertainment Nusantara marupoan ciek dari 22 panarimo bantuan pamarintah Kementerian Pariwisata dan Ekonomi Kreatif Republik Indonesia untuak promosi pilem nan banilai Rp 1,5 miliar dalam lingkup program Pemulihan Ekonomi Nasional (PEN) akibaik pandemi Covid-19 di Indonesia.

Rujuakan 

Pilem Indonesia
WikiFilm